# Službeni list C 185A/26.

| | ISSN 1977-1088 |
| --- | --- |
| Službeni list
  Europske unije | C 185A |
| | |
| Hrvatsko izdanje | Informacije i objave | Godište 66.26. svibnja 2023. |

ISSN 1977-1088

Službeni list

Europske unije

C 185A

Hrvatsko izdanje

Informacije i objave

Godište 66.26. svibnja 2023.

---

| Sadržaj | Stranica |
| --- | --- |
| | V.   Objave |
| | ADMINISTRATIVNI POSTUPCI |
| | Europski centar za sprečavanje i kontrolu bolesti |
| 2023/C 185 A/01 | Objava slobodnog radnog mjesta direktora u Stockholmu (privremeni djelatnik – razred AD 14) – COM/2023/20093 | 1 |
| | Europska agencija za sigurnost hrane |
| 2023/C 185 A/02 | Objava slobodnog radnog mjesta izvršnog direktora u Parmi u Italiji (Privremeno osoblje – razred AD 14) – COM/2023/20094 | 7 |

Sadržaj

Stranica

V.   Objave

ADMINISTRATIVNI POSTUPCI

Europski centar za sprečavanje i kontrolu bolesti

2023/C 185 A/01

Objava slobodnog radnog mjesta direktora u Stockholmu (privremeni djelatnik – razred AD 14) – COM/2023/20093

1

Europska agencija za sigurnost hrane

2023/C 185 A/02

Objava slobodnog radnog mjesta izvršnog direktora u Parmi u Italiji (Privremeno osoblje – razred AD 14) – COM/2023/20094

7

---

| HR | |
| --- | --- |

HR

---

V. Objave

ADMINISTRATIVNI POSTUPCI

Europski centar za sprečavanje i kontrolu bolesti

| 26.5.2023 | HR | Službeni list Europske unije | CA 185/1 |
| --- | --- | --- | --- |

26.5.2023

HR

Službeni list Europske unije

CA 185/1

---

Objava slobodnog radnog mjesta direktora u Stockholmu

(privremeni djelatnik – razred AD 14)

COM/2023/20093

(2023/C 185 A/01)

O nama

Europski centar za sprečavanje i kontrolu bolesti (ECDC) neovisna je agencija EU-a osnovana Uredbom (EU) 2022/2370 Europskog parlamenta i Vijeća (1) (Uredba o uspostavi ECDC-a).

Cilj je ECDC-a ojačati europsku obranu od zaraznih bolesti.

Zadaća je ECDC-a utvrditi i procijeniti postojeće i nove prijetnje koje zarazne bolesti, posebni zdravstveni problemi i izbijanja bolesti nepoznatog podrijetla predstavljaju za ljudsko zdravlje te o tome informirati javnost.

Da bi ostvario tu zadaću i da bi ojačao i razvio europski sustav nadzora bolesti i ranog upozoravanja, ECDC surađuje s Europskom komisijom i nacionalnim tijelima za zaštitu zdravlja iz cijele Europe. U suradnji sa stručnjacima iz cijele Europe ECDC objedinjuje europsko znanje o zdravlju i razvija mjerodavna, čvrsta i neovisna znanstvena mišljenja o rizicima koje predstavljaju postojeće i nove zarazne bolesti, posebni zdravstveni problemi i izbijanja bolesti nepoznatog podrijetla.

U području relevantnom za svoju zadaću ECDC:

| a) | traži, prikuplja, sređuje, procjenjuje i širi relevantne znanstvene i tehničke podatke; |
| --- | --- |

a)

traži, prikuplja, sređuje, procjenjuje i širi relevantne znanstvene i tehničke podatke;

| b) | pruža znanstvena mišljenja, znanstvenu i tehničku pomoć, uključujući osposobljavanje; |
| --- | --- |

b)

pruža znanstvena mišljenja, znanstvenu i tehničku pomoć, uključujući osposobljavanje;

| c) | na vrijeme informira Komisiju, države članice, agencije Zajednice i međunarodne organizacije koje djeluju u području javnog zdravlja; |
| --- | --- |

c)

na vrijeme informira Komisiju, države članice, agencije Zajednice i međunarodne organizacije koje djeluju u području javnog zdravlja;

| d) | koordinira Europsku mrežu tijela koja djeluju u područjima obuhvaćenima zadaćama Centra, uključujući mreže koje su se razvile iz javnozdravstvenih aktivnosti kojima Komisija pruža potporu, te upravlja namjenskim nadzornim mrežama, |
| --- | --- |

d)

koordinira Europsku mrežu tijela koja djeluju u područjima obuhvaćenima zadaćama Centra, uključujući mreže koje su se razvile iz javnozdravstvenih aktivnosti kojima Komisija pruža potporu, te upravlja namjenskim nadzornim mrežama,

| e) | razmjenjuje informacije, stručna znanja i primjere dobre prakse te olakšava razvoj i provedbu zajedničkih aktivnosti. |
| --- | --- |

e)

razmjenjuje informacije, stručna znanja i primjere dobre prakse te olakšava razvoj i provedbu zajedničkih aktivnosti.

Opis misije i zadaća ECDC-a nalazi se u Uredbi o osnivanju centra. Dodatne informacije dostupne su na ECDC-ovu portalu: https://www.ecdc.europa.eu/en.

Opis radnog mjesta

Funkcija direktora ECDC-a.

Direktor je pravni zastupnik i predstavlja ECDC u javnosti te je odgovoran njegovu Upravnom odboru. Vodit će ECDC i upravljati njime te u cijelosti preuzeti odgovornost za operacije kojima se jamči postizanje ciljeva ECDC-a. ECDC je 2023. imao ukupno 370 zaposlenika te proračun od otprilike 86 milijuna EUR.

Dužnosti direktora obuhvaćaju:

| — | svakodnevno upravljanje ECDC-om u skladu s relevantnim aktualnim propisima i odlukama njegova upravnog odbora, |
| --- | --- |

—

svakodnevno upravljanje ECDC-om u skladu s relevantnim aktualnim propisima i odlukama njegova upravnog odbora,

| — | upravljanje osobljem ECDC-a, poticanje timskog duha i dobre radne atmosfere, |
| --- | --- |

—

upravljanje osobljem ECDC-a, poticanje timskog duha i dobre radne atmosfere,

| — | sastavljanje prijedloga strategije i programa rada ECDC-a uz savjetovanje s Komisijom i izvješćivanje upravnog odbora o njihovoj provedbi, |
| --- | --- |

—

sastavljanje prijedloga strategije i programa rada ECDC-a uz savjetovanje s Komisijom i izvješćivanje upravnog odbora o njihovoj provedbi,

| — | obvezu da ECDC obavlja svoje zadaće u skladu s pravnim zahtjevima i da na sve zahtjeve ECDC-ovih korisnika odgovara uslugama prikladne razine i u skladu s predviđenim rokovima, |
| --- | --- |

—

obvezu da ECDC obavlja svoje zadaće u skladu s pravnim zahtjevima i da na sve zahtjeve ECDC-ovih korisnika odgovara uslugama prikladne razine i u skladu s predviđenim rokovima,

| — | odgovornost za cjelokupno obavljanje poslova povjerenih ECDC-u, što uključuje i nadzor kvalitete unutarnjih sustava kontrole i upravljanja, |
| --- | --- |

—

odgovornost za cjelokupno obavljanje poslova povjerenih ECDC-u, što uključuje i nadzor kvalitete unutarnjih sustava kontrole i upravljanja,

| — | pripremu i izvršenje proračuna ECDC-a te brigu za učinkovito upravljanje u skladu s načelima dobrog financijskog upravljanja, |
| --- | --- |

—

pripremu i izvršenje proračuna ECDC-a te brigu za učinkovito upravljanje u skladu s načelima dobrog financijskog upravljanja,

| — | odgovornost za financijska pitanja ECDC-a, što uključuje, među ostalim, završne financijske izvještaje i financijske odluke, |
| --- | --- |

—

odgovornost za financijska pitanja ECDC-a, što uključuje, među ostalim, završne financijske izvještaje i financijske odluke,

| — | zastupanje ECDC-a i suradnju s nizom dionika i javnosti u vezi sa svim pitanjima u okviru njegove misije, |
| --- | --- |

—

zastupanje ECDC-a i suradnju s nizom dionika i javnosti u vezi sa svim pitanjima u okviru njegove misije,

| — | osiguravanje suradnje između ECDC-a, Komisije, Europskog parlamenta, agencija EU-a, država članica te relevantnih aktera na međunarodnoj razini, |
| --- | --- |

—

osiguravanje suradnje između ECDC-a, Komisije, Europskog parlamenta, agencija EU-a, država članica te relevantnih aktera na međunarodnoj razini,

| — | koordiniranje Europske mreže tijela koja djeluju u područjima obuhvaćenima zadaćama Centra, uključujući mreže koje su se razvile iz javnozdravstvenih aktivnosti kojima Komisija pruža potporu, te upravlja namjenskim nadzornim mrežama, |
| --- | --- |

—

koordiniranje Europske mreže tijela koja djeluju u područjima obuhvaćenima zadaćama Centra, uključujući mreže koje su se razvile iz javnozdravstvenih aktivnosti kojima Komisija pruža potporu, te upravlja namjenskim nadzornim mrežama,

Potpuni opis dužnosti ravnatelja naveden je u članku 16. Uredbe o osnivanju ECDC-a.

Traženi profil (kriteriji za odabir)

Kandidati bi trebali imati:

| (a) | Vještine upravljanja:







  — | sposobnost upravljanja velikom i složenom organizacijom i na strateškoj i na operativnoj razini, |
| --- | --- | --- |

(a)

Vještine upravljanja:

—

sposobnost upravljanja velikom i složenom organizacijom i na strateškoj i na operativnoj razini,

| — | sposobnost razvoja i provedbe strateške vizije, određivanja ciljeva te vođenja i motiviranja ljudi u višekulturnoj, višejezičnoj i višedisciplinarnoj sredini, |
| --- | --- |

—

sposobnost razvoja i provedbe strateške vizije, određivanja ciljeva te vođenja i motiviranja ljudi u višekulturnoj, višejezičnoj i višedisciplinarnoj sredini,

| — | odrješitost u odlučivanju, što uključuje odluke o složenim pitanjima te u nepredviđenim, nepredvidivim i promjenjivim okolnostima, |
| --- | --- |

—

odrješitost u odlučivanju, što uključuje odluke o složenim pitanjima te u nepredviđenim, nepredvidivim i promjenjivim okolnostima,

| — | jasna vizija promicanja ECDC-ovih ciljeva na razini EU-a i na međunarodnoj razini. |
| --- | --- |

—

jasna vizija promicanja ECDC-ovih ciljeva na razini EU-a i na međunarodnoj razini.

| (b) | Stručno znanje:







  — | dobro poznavanje relevantnih europskih agencija i institucija, kao i međunarodnih agencija koje se bave zdravljem, kao što su WHO/UN, te načina njihova djelovanja i interakcije, |
| --- | --- | --- |

(b)

Stručno znanje:

—

dobro poznavanje relevantnih europskih agencija i institucija, kao i međunarodnih agencija koje se bave zdravljem, kao što su WHO/UN, te načina njihova djelovanja i interakcije,

| — | dobro poznavanje pitanja povezanih s politikom i praksom sprečavanja i kontrole zaraznih bolesti, srodnih međunarodnih aktivnosti i ostalih politika relevantnih za aktivnosti ECDC-a, |
| --- | --- |

—

dobro poznavanje pitanja povezanih s politikom i praksom sprečavanja i kontrole zaraznih bolesti, srodnih međunarodnih aktivnosti i ostalih politika relevantnih za aktivnosti ECDC-a,

| — | dobro poznavanje i/ili iskustvo u aktivnostima procjene rizika i informiranja o riziku, |
| --- | --- |

—

dobro poznavanje i/ili iskustvo u aktivnostima procjene rizika i informiranja o riziku,

| — | praktično iskustvo u upravljanju proračunskim, financijskim i ljudskim resursima u nacionalnom, europskom i/ili međunarodnom okviru. |
| --- | --- |

—

praktično iskustvo u upravljanju proračunskim, financijskim i ljudskim resursima u nacionalnom, europskom i/ili međunarodnom okviru.

| (c) | Osobne kvalitete i vještine:







  — | časno ponašanje i učinkovita, tečna, transparentna i otvorena komunikacija na svim razinama s nacionalnim i lokalnim tijelima, dionicima, širom javnosti, europskim i međunarodnim organizacijama i medijima te sposobnost predstavljanja agencije u međunarodnim forumima, |
| --- | --- | --- |

(c)

Osobne kvalitete i vještine:

—

časno ponašanje i učinkovita, tečna, transparentna i otvorena komunikacija na svim razinama s nacionalnim i lokalnim tijelima, dionicima, širom javnosti, europskim i međunarodnim organizacijama i medijima te sposobnost predstavljanja agencije u međunarodnim forumima,

| — | vješta uspostava dobrih međuljudskih odnosa te organizacijske i pregovaračke vještine i sposobnost izgradnje odnosa povjerenja u suradnji s institucijama i agencijama Europske unije, državama članicama i dionicima. |
| --- | --- |

—

vješta uspostava dobrih međuljudskih odnosa te organizacijske i pregovaračke vještine i sposobnost izgradnje odnosa povjerenja u suradnji s institucijama i agencijama Europske unije, državama članicama i dionicima.

| — | vrlo dobro razumijevanje i poštovanje vodećih načela ECDC-a o otvorenosti, transparentnosti, neovisnosti i znanstvenoj izvrsnosti. |
| --- | --- |

—

vrlo dobro razumijevanje i poštovanje vodećih načela ECDC-a o otvorenosti, transparentnosti, neovisnosti i znanstvenoj izvrsnosti.

Uvjeti za sudjelovanje

U postupku odabira mogu sudjelovati samo kandidati koji na dan isteka roka za prijavu ispunjavaju sljedeće formalne uvjete:

| — | državljanstvo: kandidati moraju biti državljani jedne od država članica Europske unije, |
| --- | --- |

—

državljanstvo: kandidati moraju biti državljani jedne od država članica Europske unije,

| — | diploma visokoškolskog studija: kandidati moraju imati:






  — | diplomom potvrđen stupanj obrazovanja koji odgovara završenom visokoškolskom studiju, ako je redovito trajanje studija najmanje četiri godine, ili |
| --- | --- | --- |

—

diploma visokoškolskog studija: kandidati moraju imati:

—

diplomom potvrđen stupanj obrazovanja koji odgovara završenom visokoškolskom studiju, ako je redovito trajanje studija najmanje četiri godine, ili

| — | diplomom potvrđen stupanj obrazovanja koji odgovara završenom visokoškolskom studiju, uz odgovarajuće radno iskustvo od najmanje jedne godine ako je redovito trajanje studija najmanje tri godine (to jednogodišnje radno iskustvo ne ubraja se u radno iskustvo stečeno nakon završetka studija koje se traži u nastavku), |
| --- | --- |

—

diplomom potvrđen stupanj obrazovanja koji odgovara završenom visokoškolskom studiju, uz odgovarajuće radno iskustvo od najmanje jedne godine ako je redovito trajanje studija najmanje tri godine (to jednogodišnje radno iskustvo ne ubraja se u radno iskustvo stečeno nakon završetka studija koje se traži u nastavku),

| — | radno iskustvo: kandidati moraju imati najmanje 15 godina radnog iskustva (2) stečenog nakon završetka studija na razini za koju su osposobljeni tijekom prethodno spomenutog obrazovanja. Najmanje pet godina od navedenog radnog iskustva mora biti u području rada ECDC-a, |
| --- | --- |

—

radno iskustvo: kandidati moraju imati najmanje 15 godina radnog iskustva (2) stečenog nakon završetka studija na razini za koju su osposobljeni tijekom prethodno spomenutog obrazovanja. Najmanje pet godina od navedenog radnog iskustva mora biti u području rada ECDC-a,

| — | rukovoditeljsko iskustvo: najmanje pet godina radnog iskustva nakon završetka studija mora biti stečeno na radnome mjestu rukovoditelja visoke razine (3) u području relevantnom za ovo radno mjesto, |
| --- | --- |

—

rukovoditeljsko iskustvo: najmanje pet godina radnog iskustva nakon završetka studija mora biti stečeno na radnome mjestu rukovoditelja visoke razine (3) u području relevantnom za ovo radno mjesto,

| — | jezici: kandidati moraju imati temeljito znanje jednog službenog jezika EU-a (4) i zadovoljavajuće znanje još jednog službenog jezika EU-a. Zadovoljavajuće znanje tog drugog službenog jezika EU-a provjerit će komisije za odabir tijekom intervjua među ostalim tako što intervju (djelomično) mogu voditi na tom drugom jeziku, |
| --- | --- |

—

jezici: kandidati moraju imati temeljito znanje jednog službenog jezika EU-a (4) i zadovoljavajuće znanje još jednog službenog jezika EU-a. Zadovoljavajuće znanje tog drugog službenog jezika EU-a provjerit će komisije za odabir tijekom intervjua među ostalim tako što intervju (djelomično) mogu voditi na tom drugom jeziku,

| — | dobna granica: na dan isteka roka za prijavu kandidati moraju biti u mogućnosti odraditi pun petogodišnji mandat prije nego što navrše dob za umirovljenje. Za privremeno osoblje Europske unije dob za umirovljenje nastupa zadnjeg dana u mjesecu u kojem osoba navršava 66 godina (vidjeti članak 47. Uvjeta zaposlenja ostalih službenika Europske unije (5)). |
| --- | --- |

—

dobna granica: na dan isteka roka za prijavu kandidati moraju biti u mogućnosti odraditi pun petogodišnji mandat prije nego što navrše dob za umirovljenje. Za privremeno osoblje Europske unije dob za umirovljenje nastupa zadnjeg dana u mjesecu u kojem osoba navršava 66 godina (vidjeti članak 47. Uvjeta zaposlenja ostalih službenika Europske unije (5)).

Odabir i imenovanje

Direktora imenuje Upravni odbor ECDC-a među kandidatima iz užeg izbora koji utvrđuje Europska komisija.

Kako bi utvrdila taj uži popis kandidata, Europska komisija organizira odabir u skladu sa svojim postupcima odabira i zapošljavanja (vidjeti Dokument o politici zapošljavanja viših dužnosnika (6)).

U okviru postupka odabira Europska komisija osniva komisiju za predodabir, koja pregledava sve prijave, provjerava ispunjavaju li kandidati uvjete za sudjelovanje i na temelju navedenih kriterija za odabir izdvaja kandidate najboljeg profila, od kojih neke može pozvati na intervju.

Na temelju provedenih intervjua komisija za predodabir donosi zaključke i predlaže kandidate za intervju s Komisijinim savjetodavnim odborom za imenovanja. Uzimajući u obzir zaključke komisije za predodabir, taj odbor odabire kandidate koje će pozvati na intervju.

Kandidati koje Komisijin savjetodavni odbor za imenovanja odabere za intervju pozivaju se na cjelodnevno testiranje rukovoditeljskih vještina koje u centru za procjenu provode vanjski savjetnici za zapošljavanje. Na temelju rezultata intervjua i izvješća centra za procjenu Komisijin savjetodavni odbor za imenovanja sastavlja uži popis kandidata koje smatra prikladnima za radno mjesto direktora ECDC-a.

Kandidate s tog popisa intervjuiraju član ili članovi Komisije nadležni za glavnu upravu zaduženu za odnose s ECDC-om.

Nakon tih intervjua Europska komisija sastavit će popis kandidata koji su ušli u uži izbor i proslijediti ga Upravnom odboru ECDC-a. Ulazak u uži izbor ne jamči imenovanje.

Upravni odbor ECDC-a intervjuirat će te kandidate i imenovati jednog kandidata. Prije imenovanja od predloženog kandidata tražit će se da pred Europskim parlamentom da izjavu i odgovara na pitanja.

Od kandidata se može zahtijevati i da se podvrgnu dodatnim intervjuima i/ili testiranjima, osim navedenih.

Jednake mogućnosti

Komisija i ECDC nastoje ostvariti strateški cilj postizanja rodne ravnopravnosti na svim razinama upravljanja do kraja mandata aktualne Komisije te primjenjuju politiku jednakih mogućnosti i nediskriminacije u skladu s člankom 1.d Pravilnika o osoblju (7) i potiču prijave koje bi mogle doprinijeti većoj raznolikosti, rodnoj ravnopravnosti i ukupnoj geografskoj ravnoteži.

Uvjeti zapošljavanja

Plaća i uvjeti zapošljavanja utvrđeni su u Uvjetima zaposlenja ostalih službenika Europske unije.

Uspješnog će kandidata upravni odbor ECDC-a zaposliti kao člana privremenog osoblja u razredu AD 14 (8). Ovisno o duljini radnog iskustva bit će svrstan u stupanj 1 ili 2 u tom razredu.

Imenuje se na početni mandat od pet godina, s mogućnošću produljenja za razdoblje od najviše pet godina u skladu s osnivačkom uredbom ECDC-a primjenjivom u vrijeme zapošljavanja.

Napominjemo da u skladu s Uvjetima zaposlenja ostalih službenika Europske unije svaki novi član osoblja mora proći probni rad u trajanju od devet mjeseci.

Mjesto rada je Stockholm (Švedska), jer je ondje sjedište ECDC-a.

Radno mjesto slobodno je od 16. lipnja 2024.

Važna obavijest za kandidate

Podsjećamo da je rad komisija za odabir tajan. Kandidati ne smiju ni izravno ni neizravno kontaktirati s članovima odborâ niti to smiju učiniti treće osobe u njihovo ime. Sve upite treba uputiti tajništvu relevantne komisije.

Zaštita osobnih podataka

Komisija jamči obradu osobnih podataka kandidata u skladu s Uredbom (EU) 2018/1725 Europskog parlamenta i Vijeća (9). To se osobito odnosi na povjerljivost i sigurnost takvih podataka.

Neovisnost i izjava o mogućem sukobu interesa

Kandidati će morati potpisati izjavu o preuzimanju obveze neovisnog djelovanja u javnom interesu i izjavu o svim interesima za koje bi se moglo smatrati da su u sukobu s njihovom neovisnošću.

Postupak prijave

Kandidati prije podnošenja prijave moraju pažljivo provjeriti ispunjavaju li sve uvjete za sudjelovanje, osobito uvjete o traženom stupnju obrazovanja, radnom iskustvu na visokoj razini i znanju jezika. Kandidati koji ne ispunjavaju neki od tih uvjeta automatski se isključuju iz postupka odabira.

Zainteresirani kandidati moraju se prijaviti putem sljedeće poveznice, a potom slijediti upute za različite faze postupka:

https://ec.europa.eu/dgs/human-resources/seniormanagementvacancies/

Kandidati moraju imati valjanu e-adresu, koja će služiti za potvrdu prijave i korespondenciju tijekom različitih faza postupka. O svakoj promjeni te adrese dužni su obavijestiti Europsku komisiju.

Kako bi dovršili postupak prijave, kandidati moraju učitati svoj životopis u PDF formatu, po mogućnosti u formatu za životopise Europass (10) i unijeti motivacijsko pismo (najviše 8 000 znakova). Životopis i motivacijsko pismo kandidati mogu sastaviti na bilo kojem službenom jeziku EU-a.

U interesu je kandidata da prijava bude točna, temeljita i istinita.

Nakon podnošenja elektroničke prijave kandidati će primiti e-poruku s potvrdom da je njihova prijava registrirana. Ako kandidati ne prime e-poruku s potvrdom o prijavi, to znači da njihova prijava nije registrirana.

Postupak obrade prijava nije moguće pratiti putem interneta. Europska komisija izravno će obavještavati kandidate o statusu njihove prijave.

Prijave poslane e-poštom neće biti prihvaćene. Za dodatne informacije i/ili pomoć u slučaju tehničkih problema pošaljite e-poruku na sljedeću adresu: HR-MANAGEMENT-ONLINE@ec.europa.eu

Kandidati moraju na vrijeme ispuniti elektroničku prijavu. Kandidatima preporučujemo da prijavu ne odgađaju do zadnjih dana prije isteka roka jer zbog povećanog prometa ili mogućih problema s internetskom vezom može doći do prekida registracijskog postupka, pa će ga morati ponoviti. Nakon isteka roka za prijavu unos podataka u elektronički obrazac više nije moguć. Zakašnjele prijave ne prihvaćaju se.

Rok za prijavu

Rok za prijavu istječe 26. lipnja 2023. u 12 sati (podne) prema briselskom vremenu, nakon čega se više neće biti moguće prijaviti.

---

(1)  Uredba (EU) 2022/2370 Europskog parlamenta i Vijeća od 23. studenoga 2022. o izmjeni Uredbe (EZ) br. 851/2004 o osnivanju Europskog centra za sprečavanje i kontrolu bolesti (SL L 314, 6.12.2022., str. 1.)

(2)  Radno iskustvo uzima se u obzir samo ako je riječ o stvarnom radnom odnosu definiranom kao stvarni, istinski rad plaćenog zaposlenika (sve vrste ugovora) ili pružatelja usluge. Rad koji se obavljao u nepunom radnom vremenu uračunava se razmjerno, na temelju potvrđenog postotka odrađenog punog radnog vremena. Rodiljni/roditeljski/posvojiteljski dopust uzima se u obzir ako je pokriven ugovorom o radu. Doktorski studij ubraja se u radno iskustvo čak i ako nije bio plaćen, ali u trajanju od najviše tri godine i pod uvjetom da je uspješno završen. Svako razdoblje uzima se u obzir samo jedanput.

(3)  Za sve godine rukovoditeljskog iskustva kandidati u životopisu moraju jasno navesti sljedeće:

| 1. | naziv rukovoditeljskog radnog mjesta i dužnosti koje su obavljali; |
| --- | --- |

1.

naziv rukovoditeljskog radnog mjesta i dužnosti koje su obavljali;

| 2. | broj podređenih zaposlenika; |
| --- | --- |

2.

broj podređenih zaposlenika;

| 3. | proračunska sredstva kojima su upravljali; |
| --- | --- |

3.

proračunska sredstva kojima su upravljali;

| 4. | broj nadređenih i podređenih hijerarhijskih razina; te |
| --- | --- |

4.

broj nadređenih i podređenih hijerarhijskih razina; te

| 5. | broj rukovoditelja iste razine. |
| --- | --- |

5.

broj rukovoditelja iste razine.

(4)  Uredba br. 1 o određivanju jezika koji se koriste u Europskoj ekonomskoj zajednici (SL 17, 6.10.1958., str. 385) Pročišćeni tekst: https://eur-lex.europa.eu/legal-content/HR/TXT/?uri=CELEX%3A01958R0001-20130701

(5)  Uredba br. 31 (EEZ), 11 (Euratom), o Pravilniku o osoblju za dužnosnike i Uvjetima zapošljavanja koji se primjenjuju na ostale službenike Europske ekonomske zajednice i Europske zajednice za atomsku energiju (SL 45, 14.6.1962., str. 1385.) Pročišćeni tekst: https://eur-lex.europa.eu/legal-content/EN/TXT/?uri=CELEX%3A01962R0031-20230101

(6)  https://commission.europa.eu/jobs-european-commission/job-opportunities/managers-european-commission_en#vacancies (samo na engleskom jeziku)

(7)  Uredba br. 31 (EEZ), 11 (Euratom), o Pravilniku o osoblju za dužnosnike i Uvjetima zapošljavanja koji se primjenjuju na ostale službenike Europske ekonomske zajednice i Europske zajednice za atomsku energiju (SL 45, 14.6.1962., str. 1385.) Pročišćeni tekst: https://eur-lex.europa.eu/legal-content/EN/TXT/?uri=CELEX%3A01962R0031-20230101

(8)  Od 1. srpnja 2022. koeficijent ispravka koji se primjenjuje na primitke od rada i mirovine dužnosnika i ostalih službenika Europske unije za Švedsku iznosi 124,9 %. Taj koeficijent podliježe godišnjoj reviziji.

(9)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL L 295, 21.11.2018., str. 39.)

(10)  Upute za izradu životopisa Europass mogu se pronaći na: https://europa.eu/europass/en/create-europass-cv

---

Europska agencija za sigurnost hrane

| 26.5.2023 | HR | Službeni list Europske unije | CA 185/7 |
| --- | --- | --- | --- |

26.5.2023

HR

Službeni list Europske unije

CA 185/7

---

Objava slobodnog radnog mjesta izvršnog direktora u Parmi u Italiji

(Privremeno osoblje – razred AD 14)

COM/2023/20094

(2023/C 185 A/02)

O nama

Europska agencija za sigurnost hrane (EFSA) neovisna je agencija EU-a osnovana Uredbom (EZ) br. 178/2002 Europskog parlamenta i Vijeća (Uredba o osnivanju) (1).

EFSA-ina je zadaća pružati znanstvene savjete i pomoć pri sastavljanju propisa i politika EU-a u svim područjima koja izravno ili neizravno utječu na sigurnost hrane i hrane za životinje te davati neovisne informacije o svim pitanjima u tim područjima i informirati o rizicima. U kontekstu funkcioniranja unutarnjeg tržišta doprinosi visokoj razini zaštite života i zdravlja ljudi, uzimajući pritom u obzir zdravlje i dobrobit životinja, zdravlje bilja i očuvanje okoliša. Prikuplja i analizira podatke radi karakterizacije i praćenja rizika koji imaju izravan ili neizravan utjecaj na sigurnost hrane i hrane za životinje. Kad se sastavljaju propisi Unije pruža znanstvene savjete o prehrani i pitanjima koja se odnose na zdravlje i dobrobit životinja, zdravlje bilja te o genetski modificiranim organizmima (GMO) kad je riječ o proizvodima koji nisu hrana i hrana za životinje. EFSA daje znanstvena mišljenja iz područja svojeg djelovanja koja služe kao znanstvena osnova za sastavljanje i donošenje mjera Unije.

Opis misije i zadaća EFSA-e naveden je u Uredbi o osnivanju. U skladu s odlukom izvršnog direktora o jezičnom režimu EFSA-e, radni jezik Agencije je engleski.

Dodatne informacije, među ostalim o strategiji EFSA-e 2027, dostupne su na internetskim stranicama EFSA-e: http://www.efsa.europa.eu/

Opis radnog mjesta

Radno mjesto izvršnog direktora EFSA-e.

Izvršni direktor je pravni zastupnik EFSA-e, zastupa je u javnosti te je odgovoran Upravnom odboru EFSA-e. Vodi EFSA-u i upravlja njome te je u cijelosti odgovoran za njezin rad i ostvarenje ciljeva. EPSA je u 2022. imala ukupno 584 zaposlenika i proračun od oko 150 milijuna EUR.

Izvršni direktor zadužen je za:

| — | upravljanje redovitim poslovanjem EFSA-e u skladu s važećim propisima i odlukama njezina Upravnog odbora, |
| --- | --- |

—

upravljanje redovitim poslovanjem EFSA-e u skladu s važećim propisima i odlukama njezina Upravnog odbora,

| — | kadrovska pitanja EFSA-e te poticanje timskog duha i stvaranje ugodne radne sredine, |
| --- | --- |

—

kadrovska pitanja EFSA-e te poticanje timskog duha i stvaranje ugodne radne sredine,

| — | sastavljanje prijedloga strategije i programa rada EFSA-e uz savjetovanje s Komisijom i izvještavanje Upravnog odbora o njihovoj provedbi, |
| --- | --- |

—

sastavljanje prijedloga strategije i programa rada EFSA-e uz savjetovanje s Komisijom i izvještavanje Upravnog odbora o njihovoj provedbi,

| — | pružanje odgovarajuće znanstvene, tehničke i upravne potpore Znanstvenom odboru i znanstvenim panelima, |
| --- | --- |

—

pružanje odgovarajuće znanstvene, tehničke i upravne potpore Znanstvenom odboru i znanstvenim panelima,

| — | obavljanje EFSA-inih zadaća u skladu s pravnim zahtjevima i pružanje odgovarajućih usluga svim korisnicima u predviđenim rokovima, |
| --- | --- |

—

obavljanje EFSA-inih zadaća u skladu s pravnim zahtjevima i pružanje odgovarajućih usluga svim korisnicima u predviđenim rokovima,

| — | obavljanje svih poslova povjerenih EFSA-i, uključujući nadziranje kvalitete sustava unutarnje kontrole i upravljanja, |
| --- | --- |

—

obavljanje svih poslova povjerenih EFSA-i, uključujući nadziranje kvalitete sustava unutarnje kontrole i upravljanja,

| — | pripremu i izvršenje proračuna EFSA-e te za učinkovito upravljanje u skladu s načelima dobrog financijskog upravljanja, |
| --- | --- |

—

pripremu i izvršenje proračuna EFSA-e te za učinkovito upravljanje u skladu s načelima dobrog financijskog upravljanja,

| — | financijska pitanja EFSA-e, među ostalim, za završne financijske izvještaje i financijske odluke, |
| --- | --- |

—

financijska pitanja EFSA-e, među ostalim, za završne financijske izvještaje i financijske odluke,

| — | zastupanje EFSA-e i suradnju s brojnim dionicima i javnosti u području njezina djelovanja, |
| --- | --- |

—

zastupanje EFSA-e i suradnju s brojnim dionicima i javnosti u području njezina djelovanja,

| — | suradnju EFSA-e s Komisijom, Europskim parlamentom, agencijama EU-a, državama članicama te relevantnim međunarodnim akterima, |
| --- | --- |

—

suradnju EFSA-e s Komisijom, Europskim parlamentom, agencijama EU-a, državama članicama te relevantnim međunarodnim akterima,

| — | suradnju s nadležnim tijelima u državama članicama koja obavljaju slične zadaće kao EFSA, prije svega predsjedanje Savjetodavnim forumom, |
| --- | --- |

—

suradnju s nadležnim tijelima u državama članicama koja obavljaju slične zadaće kao EFSA, prije svega predsjedanje Savjetodavnim forumom,

| — | kontaktiranje s predstavnicima dionika, npr. predstavnicima potrošača, predstavnicima proizvođača, prerađivačima i drugim zainteresiranim stranama. |
| --- | --- |

—

kontaktiranje s predstavnicima dionika, npr. predstavnicima potrošača, predstavnicima proizvođača, prerađivačima i drugim zainteresiranim stranama.

Potpuni opis dužnosti izvršnog direktora nalazi se u članku 26. Uredbe o osnivanju EFSA-e.

Traženi profil (kriteriji za odabir)

Kandidati bi trebali imati:

| (a) | vještine upravljanja:







  — | dokazana sposobnost strateškog i operativnog upravljanja velikom organizacijom, |
| --- | --- | --- |

(a)

vještine upravljanja:

—

dokazana sposobnost strateškog i operativnog upravljanja velikom organizacijom,

| — | sposobnost razvijanja i provedbe strateške vizije, određivanja ciljeva te vođenja i motiviranja velikog višekulturnog, višejezičnog i višedisciplinarnog tima, |
| --- | --- |

—

sposobnost razvijanja i provedbe strateške vizije, određivanja ciljeva te vođenja i motiviranja velikog višekulturnog, višejezičnog i višedisciplinarnog tima,

| — | razvijena sposobnost odlučivanja o složenim pitanjima te u nepredvidivim i promjenjivim okolnostima, |
| --- | --- |

—

razvijena sposobnost odlučivanja o složenim pitanjima te u nepredvidivim i promjenjivim okolnostima,

| — | jasna vizija za promociju misije EFSA-e na razini EU-a i međunarodnoj razini. |
| --- | --- |

—

jasna vizija za promociju misije EFSA-e na razini EU-a i međunarodnoj razini.

| (b) | stručno znanje:







  — | vrlo dobro poznavanje agencija i institucija Europske unije te njihova funkcioniranja i međudjelovanja, |
| --- | --- | --- |

(b)

stručno znanje:

—

vrlo dobro poznavanje agencija i institucija Europske unije te njihova funkcioniranja i međudjelovanja,

| — | upoznatost i/ili iskustvo s politikama EU-a u području sigurnosti hrane i hrane za životinje, zdravlja i dobrobiti životinja, zdravlja bilja, genetski modificiranih organizama i prehrane ljudi, povezanih međunarodnih aktivnosti i drugih politika relevantnih za aktivnosti EFSA-e, |
| --- | --- |

—

upoznatost i/ili iskustvo s politikama EU-a u području sigurnosti hrane i hrane za životinje, zdravlja i dobrobiti životinja, zdravlja bilja, genetski modificiranih organizama i prehrane ljudi, povezanih međunarodnih aktivnosti i drugih politika relevantnih za aktivnosti EFSA-e,

| — | dobro razumijevanje i/ili praktično iskustvo u procjeni rizika i informiranju o riziku, |
| --- | --- |

—

dobro razumijevanje i/ili praktično iskustvo u procjeni rizika i informiranju o riziku,

| — | praktično iskustvo u upravljanju proračunskim, financijskim i ljudskim resursima u nacionalnom, europskom i/ili međunarodnom okviru. |
| --- | --- |

—

praktično iskustvo u upravljanju proračunskim, financijskim i ljudskim resursima u nacionalnom, europskom i/ili međunarodnom okviru.

| (c) | osobine i vještine:







  — | časno ponašanje te učinkovita, tečna, transparentna i otvorena komunikacija na svim razinama: s dionicima, širom javnošću, europskim, međunarodnim, nacionalnim i lokalnim javnim tijelima, međunarodnim organizacijama i medijima te zastupanje agencije na međunarodnim forumima, |
| --- | --- | --- |

(c)

osobine i vještine:

—

časno ponašanje te učinkovita, tečna, transparentna i otvorena komunikacija na svim razinama: s dionicima, širom javnošću, europskim, međunarodnim, nacionalnim i lokalnim javnim tijelima, međunarodnim organizacijama i medijima te zastupanje agencije na međunarodnim forumima,

| — | vještina uspostave dobrih međuljudskih odnosa, organizacijske i pregovaračke vještine te sposobnost izgradnje pouzdanih poslovnih odnosa s institucijama Europske unije, agencijama EU-a, državama članicama i dionicima, |
| --- | --- |

—

vještina uspostave dobrih međuljudskih odnosa, organizacijske i pregovaračke vještine te sposobnost izgradnje pouzdanih poslovnih odnosa s institucijama Europske unije, agencijama EU-a, državama članicama i dionicima,

| — | dobro poznavanje i predanost promicanju načela kojima se vodi EFSA: otvorenost, transparentnost, neovisnost i znanstvena izvrsnost. |
| --- | --- |

—

dobro poznavanje i predanost promicanju načela kojima se vodi EFSA: otvorenost, transparentnost, neovisnost i znanstvena izvrsnost.

Uvjeti za sudjelovanje

U postupku odabira mogu sudjelovati samo kandidati koji na dan isteka roka za prijavu ispunjavaju sljedeće formalne uvjete:

| — | državljanstvo: kandidati moraju biti državljani jedne od država članica Europske unije, |
| --- | --- |

—

državljanstvo: kandidati moraju biti državljani jedne od država članica Europske unije,

| — | diploma visokoškolskog studija: kandidati moraju imati:






  — | diplomom potvrđen stupanj obrazovanja koji odgovara završenom visokoškolskom studiju, ako je redovito trajanje studija najmanje četiri godine, ili |
| --- | --- | --- |

—

diploma visokoškolskog studija: kandidati moraju imati:

—

diplomom potvrđen stupanj obrazovanja koji odgovara završenom visokoškolskom studiju, ako je redovito trajanje studija najmanje četiri godine, ili

| — | diplomom potvrđen stupanj obrazovanja koji odgovara završenom visokoškolskom studiju u trajanju od najmanje tri godine, uz odgovarajuće radno iskustvo od najmanje godinu dana (to jednogodišnje radno iskustvo ne ubraja se u radno iskustvo stečeno nakon završetka studija koje se traži u nastavku), |
| --- | --- |

—

diplomom potvrđen stupanj obrazovanja koji odgovara završenom visokoškolskom studiju u trajanju od najmanje tri godine, uz odgovarajuće radno iskustvo od najmanje godinu dana (to jednogodišnje radno iskustvo ne ubraja se u radno iskustvo stečeno nakon završetka studija koje se traži u nastavku),

| — | radno iskustvo: kandidati moraju imati najmanje 15 godina radnog iskustva (2) stečenog nakon završetka studija na razini za koju su osposobljeni tijekom prethodno spomenutog obrazovanja. Najmanje pet godina od navedenog radnog iskustva mora biti u području djelovanja EFSA-e. |
| --- | --- |

—

radno iskustvo: kandidati moraju imati najmanje 15 godina radnog iskustva (2) stečenog nakon završetka studija na razini za koju su osposobljeni tijekom prethodno spomenutog obrazovanja. Najmanje pet godina od navedenog radnog iskustva mora biti u području djelovanja EFSA-e.

| — | rukovoditeljsko iskustvo: od čega najmanje pet godina na radnome mjestu savjetnika visoke razine (3) u područjima relevantnima za radno mjesto. |
| --- | --- |

—

rukovoditeljsko iskustvo: od čega najmanje pet godina na radnome mjestu savjetnika visoke razine (3) u područjima relevantnima za radno mjesto.

| — | jezici: kandidati moraju imati temeljito znanje jednog službenog jezika EU-a (4) i zadovoljavajuće znanje još jednog službenog jezika EU-a. Zadovoljavajuće znanje tog drugog službenog jezika EU-a provjerit će komisije za odabir tijekom intervjua među ostalim tako što intervju (djelomično) mogu voditi na tom drugom jeziku, |
| --- | --- |

—

jezici: kandidati moraju imati temeljito znanje jednog službenog jezika EU-a (4) i zadovoljavajuće znanje još jednog službenog jezika EU-a. Zadovoljavajuće znanje tog drugog službenog jezika EU-a provjerit će komisije za odabir tijekom intervjua među ostalim tako što intervju (djelomično) mogu voditi na tom drugom jeziku,

| — | dobna granica: na dan isteka roka za prijavu kandidati moraju biti u mogućnosti odraditi pun petogodišnji mandat prije nego što navrše dob za umirovljenje. Za privremeno osoblje Europske unije dob za umirovljenje nastupa zadnjeg dana u mjesecu u kojem osoba navršava 66 godina (vidjeti članak 47. Uvjeta zaposlenja ostalih službenika Europske unije (5)). |
| --- | --- |

—

dobna granica: na dan isteka roka za prijavu kandidati moraju biti u mogućnosti odraditi pun petogodišnji mandat prije nego što navrše dob za umirovljenje. Za privremeno osoblje Europske unije dob za umirovljenje nastupa zadnjeg dana u mjesecu u kojem osoba navršava 66 godina (vidjeti članak 47. Uvjeta zaposlenja ostalih službenika Europske unije (5)).

Odabir i imenovanje

Izvršnog direktora imenuje Upravni odbor EASA-e među kandidatima s užeg popisa koji sastavlja Europska komisija.

Kako bi utvrdila taj uži popis kandidata, Europska komisija organizira odabir u skladu sa svojim postupcima odabira i zapošljavanja (vidjeti Dokument o politici zapošljavanja viših dužnosnika (6)).

U okviru postupka odabira Europska komisija osniva komisiju za predodabir, koja pregledava sve prijave, provjerava ispunjavaju li kandidati uvjete za sudjelovanje i na temelju navedenih kriterija za odabir izdvaja kandidate najboljeg profila, od kojih neke može pozvati na intervju.

Na temelju provedenih intervjua komisija za predodabir donosi zaključke i predlaže kandidate za intervju s Komisijinim savjetodavnim odborom za imenovanja. Uzimajući u obzir zaključke komisije za predodabir, taj odbor odabire kandidate koje će pozvati na intervju.

Kandidati koje Komisijin savjetodavni odbor za imenovanja odabere za intervju pozivaju se na cjelodnevno testiranje rukovoditeljskih vještina koje u centru za procjenu provode vanjski savjetnici za zapošljavanje. Na temelju rezultata intervjua i izvještaja centra za procjenu Komisijin savjetodavni odbor za imenovanja sastavlja uži popis kandidata koje smatra prikladnima za radno mjesto izvršnog direktora EFSA-e.

Kandidate s tog popisa intervjuiraju članovi Komisije nadležni za glavnu upravu zaduženu za odnose s EFSA-om.

Nakon tih intervjua Europska komisija sastavit će popis kandidata koji su ušli u uži izbor i proslijedit će ga Upravnom odboru EFSA-e. Ulazak u uži izbor ne jamči imenovanje. Upravni odbor EFSA-e intervjuirat će te kandidate i imenovati izvršnog direktora. Prije nego što ga upravni odbor imenuje, od kandidata bi se moglo zahtijevati da pred relevantnim odborima Europskog parlamenta da izjavu i odgovara na pitanja članova te institucije.

Od kandidata se može zahtijevati i da se podvrgnu dodatnim intervjuima i/ili testiranjima, osim navedenih.

Jednake mogućnosti

Komisija i EFSA nastoje do kraja mandata aktualne Komisije ostvariti strateški cilj postizanja rodne ravnopravnosti na svim razinama upravljanja te primjenjuju politiku jednakih mogućnosti i nediskriminacije u skladu s člankom 1.d Pravilnika o osoblju (7) i potiču prijave koje bi mogle doprinijeti većoj raznolikosti, rodnoj ravnopravnosti i ukupnoj geografskoj ravnoteži.

Uvjeti zapošljavanja

Plaća i uvjeti zapošljavanja utvrđeni su u Uvjetima zaposlenja ostalih službenika Europske unije.

Uspješnog će kandidata upravni odbor EFSA-e zaposliti kao člana privremenog osoblja u razredu AD 14 (8). Ovisno o duljini radnog iskustva bit će svrstan u stupanj 1 ili 2 u tom razredu.

Imenuje se na početni mandat od pet godina, s mogućnošću produljenja za razdoblje od najviše pet godina u skladu s osnivačkom uredbom EFSA-e primjenjivom u vrijeme zapošljavanja.

Napominjemo da u skladu s Uvjetima zaposlenja ostalih službenika Europske unije svaki novi član osoblja mora proći probni rad u trajanju od devet mjeseci.

Mjesto rada je Parma (Italija), gdje se nalazi sjedište EFSA-a.

Radno mjesto dostupno je od 1. lipnja 2024.

Važna obavijest za kandidate

Podsjećamo da je rad komisija za odabir tajan. Kandidati ne smiju ni izravno ni neizravno kontaktirati s članovima odborâ niti to smiju učiniti treće osobe u njihovo ime. Sve upite treba uputiti tajništvu relevantne komisije.

Zaštita osobnih podataka

Komisija jamči obradu osobnih podataka kandidata u skladu s Uredbom (EU) 2018/1725 Europskog parlamenta i Vijeća (9). To se osobito odnosi na povjerljivost i sigurnost takvih podataka.

Neovisnost i izjava o mogućem sukobu interesa

Kandidati će morati potpisati izjavu o preuzimanju obveze neovisnog djelovanja u javnom interesu i izjavu o svim interesima za koje bi se moglo smatrati da su u sukobu s njihovom neovisnošću.

Postupak prijave

Kandidati prije podnošenja prijave moraju pažljivo provjeriti ispunjavaju li sve uvjete za sudjelovanje, osobito uvjete o traženom stupnju obrazovanja, radnom iskustvu na visokoj razini i znanju jezika. Kandidati koji ne ispunjavaju neki od tih uvjeta automatski se isključuju iz postupka odabira.

Zainteresirani kandidati moraju se prijaviti putem sljedeće poveznice, a potom slijediti upute za različite faze postupka:

https://ec.europa.eu/dgs/human-resources/seniormanagementvacancies/

Kandidati moraju imati valjanu e-adresu. koja će služiti za potvrdu prijave i korespondenciju tijekom različitih faza postupka. O svakoj promjeni te adrese dužni su obavijestiti Europsku komisiju.

Kako bi dovršili postupak prijave, kandidati moraju učitati svoj životopis u PDF formatu, po mogućnosti u formatu za životopise Europass (10) i unijeti motivacijsko pismo (najviše 8 000 znakova). Životopis i motivacijsko pismo kandidati mogu sastaviti na bilo kojem službenom jeziku EU-a.

U interesu je kandidata da prijava bude točna, temeljita i istinita.

Nakon podnošenja elektroničke prijave kandidati će primiti e-poruku s potvrdom da je njihova prijava registrirana. Ako kandidati ne prime e-poruku s potvrdom o prijavi, to znači da njihova prijava nije registrirana.

Postupak obrade prijava nije moguće pratiti putem interneta. Europska komisija izravno će obavještavati kandidate o statusu njihove prijave.

Prijave poslane e-poštom neće biti prihvaćene. Dodatne informacije i/ili pomoć u slučaju tehničkih problema kandidati mogu zatražiti slanjem e-poruke na adresu: HR-MANAGEMENT-ONLINE@ec.europa.eu

Kandidati moraju na vrijeme ispuniti elektroničku prijavu. Kandidatima preporučujemo da prijavu ne odgađaju do zadnjih dana prije isteka roka jer zbog povećanog prometa ili mogućih problema s internetskom vezom može doći do prekida registracijskog postupka, pa će ga morati ponoviti. Nakon isteka roka za prijavu unos podataka u elektronički obrazac više nije moguć. Zakašnjele prijave ne prihvaćaju se.

Rok za prijavu

Rok za prijavu istječe 26. lipnja 2023. u 12 sati (podne) prema briselskom vremenu, nakon čega se više neće biti moguće prijaviti.

---

(1)  Uredba (EZ) br. 178/2002 Europskog parlamenta i Vijeća od 28. siječnja 2002. o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane (SL L 31, 1.2.2002., str. 1.).

(2)  Radno iskustvo uzima se u obzir samo ako je riječ o stvarnom radnom odnosu definiranom kao stvarni, istinski rad plaćenog zaposlenika (sve vrste ugovora) ili pružatelja usluge. Rad koji se obavljao u nepunom radnom vremenu uračunava se razmjerno, na temelju potvrđenog postotka odrađenog punog radnog vremena. Rodiljni/roditeljski/posvojiteljski dopust uzima se u obzir ako je pokriven ugovorom o radu. Doktorski studij ubraja se u radno iskustvo čak i ako nije bio plaćen, ali u trajanju od najviše tri godine i pod uvjetom da je uspješno završen. Svako razdoblje uzima se u obzir samo jedanput.

(3)  Za sve godine rukovoditeljskog iskustva kandidati u životopisu moraju jasno navesti sljedeće:

| 1. | naziv rukovoditeljskog radnog mjesta i dužnosti koje su obavljali, |
| --- | --- |

1.

naziv rukovoditeljskog radnog mjesta i dužnosti koje su obavljali,

| 2. | broj podređenih zaposlenika, |
| --- | --- |

2.

broj podređenih zaposlenika,

| 3. | proračunska sredstva kojima su upravljali, |
| --- | --- |

3.

proračunska sredstva kojima su upravljali,

| 4. | broj nadređenih i podređenih hijerarhijskih razina, te |
| --- | --- |

4.

broj nadređenih i podređenih hijerarhijskih razina, te

| 5. | broj rukovoditelja iste razine. |
| --- | --- |

5.

broj rukovoditelja iste razine.

(4)  Uredba br. 1 o određivanju jezika koji se koriste u Europskoj ekonomskoj zajednici (SL 17, 6.10.1958., str. 385) Pročišćeni tekst: https://eur-lex.europa.eu/legal-content/HR/TXT/?uri=CELEX%3A01958R0001-20130701.

(5)  Uredba br. 31 (EEZ), 11 (Euratom), o Pravilniku o osoblju za dužnosnike i Uvjetima zapošljavanja koji se primjenjuju na ostale službenike Europske ekonomske zajednice i Europske zajednice za atomsku energiju (SL 45, 14.6.1962., str. 1385.) Pročišćeni tekst: https://eur-lex.europa.eu/legal-content/EN/TXT/?uri=CELEX%3A01962R0031-20230101.

(6)  https://commission.europa.eu/jobs-european-commission/job-opportunities/managers-european-commission_en#vacancies (samo na engleskom jeziku).

(7)  Uredba br. 31 (EEZ), 11 (Euratom), o Pravilniku o osoblju za dužnosnike i Uvjetima zapošljavanja koji se primjenjuju na ostale službenike Europske ekonomske zajednice i Europske zajednice za atomsku energiju (SL 45, 14.6.1962., str. 1385.) Pročišćeni tekst: https://eur-lex.europa.eu/legal-content/EN/TXT/?uri=CELEX%3A01962R0031-20230101.

(8)  Od 1. srpnja 2022. koeficijent ispravka koji se primjenjuje na primitke od rada i mirovine dužnosnika i ostalih službenika Europske unije za Italiju iznosi 94,7 %. Taj koeficijent podliježe godišnjoj reviziji.

(9)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL L 295, 21.11.2018., str. 39.).

(10)  Upute za izradu životopisa Europass mogu se pronaći na: https://europa.eu/europass/hr/create-europass-cv.

---